STĂPÂNII UNIVERSULUI: REVOLUȚIA
MAI MULTE SUNT ÎN CER ȘI ÎN ETERNIA
Hoarda ta sălbatică mi-a spulberat lumea
și îmi ține pașnicul popor ostatic!
Consider că violența e întotdeauna ultima soluție,
dar se pare că doar așa înțelegi!
Pentru soarta poporului meu,
iată că mă înfățișez ție și te provoc la luptă, Hordak!
De o veșnicie mă răspândesc ca un virus printre galaxii
și am cucerit 10.000 de lumi pentru a-mi desăvârși hoarda.
Pe fiecare planetă s-a înălțat un erou.
Alesul. Războinicul.
Implacabil, cu toții au ajuns aici,
neclintiți în credința că doar ei stau între libertatea poporului
și îngenuncherea în fața Imperiului Hoardei.
Cu toții sunteți siguri că veți lupta cu mine și veți izbândi!
Iar în cele din urmă aflați cu toții
că alții îmi poartă bătăliile, nu eu.
Tocmesc cu iscusință.
Mărită Placă de Bază, dă-mi raportul!
Vicleșugul cu Keldor a ajuns la etapa a treia, Măria Ta.
În deghizajul lui,
Skeletor a fost încoronat rege peste Eternos.
Războinicul nu știe că e la cheremul nostru!
Iar de soarta Războinicului e legată și soarta Grayskull!
Să ne fi văzut în acțiune!
Am jucat rolul lui Keldor,
Placa de Bază a jucat rolul meu și amândoi i-am jucat pe degete pe toți!
Mai ales pe Lordul Adam Musculosul, noul meu „nepot”!
Numai fiindcă nătărăii ăia au crezut scorneala noastră cu trecutul familiei!
Arogant ca întotdeauna, Acolitule.
Dar vorbele tale au fost țesute cu fir de adevăr.
Cum altfel crezi că ai ajuns până aici?
Cu fir de adevăr? Deci Keldor chiar a existat?
Izgonirea lui a fost cea mai sumbră taină a familiei regale.
Nu există rană mai adâncă decât cea provocată de rude,
adesea mai cruntă decât grozăviile lui Hordak!
Iar eu am săvârșit mai multe grozăvii decât o sută de iaduri!
Iar acum lăsați-mă!
Slugă nerușinată!
Sporovăiești ca o chelneriță în fața Căpeteniei Sfântului Imperiu al Hoardei!
Îmi... pare foarte rău.
Dar m-am mirat să aflu că povestea cu Keldor nu e scorneală.
Iertare, milostivă Mamă! Mi-am pierdut cumpătul.
Dacă mă mai stânjenești vreodată, „Acolitule”, te scurtez de-un cap!
Când mă voi bucura de recunoaștere pentru inteligența mea superioară?
Cine cutează să râdă de Stăpânul Distrugerii?
Râd de „inteligență superioară”.
Ca să vezi! Ai auzit în minte un glăscior și gata, ai tăcut în sfârșit!
O fi vreun scurtcircuit!
Crezi că fac mișto de tine? Eu sunt tu, iar tu ești eu!
Skeletor e de fapt Keldor!
Ieși din mintea mea!
S-a reparat o fisură.
Când doamna de metal ne-a strâns creierul, ceva a cedat.
Placa de Bază a deblocat o zonă a minții noastre
în care ni s-a tăinuit îndelung un adevăr sumbru.
Iată!
Eu chiar sunt tu?
Nu ești un demon interdimensional, ci chiar Keldor, fiul lui Miro.
Fiul cel mare, lăsat fără dreptul la tron.
Hordak te-a amăgit să crezi că o minciună e adevărul și invers,
iar el s-a folosit de Skeletor!
Dar nouă nu ne este menit să slujim, ci să fim stăpânii universului!
Nu meriți să porți Toiagul lui Ka. Nu ești decât o prefăcută!
- Vrei să mă omori cu magia șerpilor? - Vrăjitoare odioasă!
Speri în zadar că nimic nu va sta în calea iubirii tale!
Recunoaște! Mă vezi ca pe o amenințare datorită privirilor lui He-Man!
De ce te-ar dori pe tine? Eu sunt fructul oprit care-l stârnește!
Vrăjitoare diabolică!
Înfrunți dragonul, dar fugi de ce simți pentru cel mai puternic om din univers!
Așa, excelent! Revino!
Tu-ți stăpânești pornirile, nu ele, pe tine.
Ce senzație!
N-am mai simțit așa ceva niciodată! Ce euforie!
Asta fiindcă ai stăpânit doar puterea lui Zoar.
Ka era zeul poftelor trupești, zeul experiențelor senzuale ale existenței.
Îți stârnim patima până stăpânești Toiagul lui Ka.
Sigur nu mai ești diabolică?
Ce-ai spus despre mine și He-Man...
nu e adevărat.
Te-aș putea stârni oare așa
dacă n-aș avea acces la sentimentele tale omenești?
Eu și Adam suntem prieteni.
Dacă ai avea prieteni, ai ști că i-ai urma și-n pânzele albe.
Pe Skeletor l-am urmărit până în pânzele albe, dar nu din prietenie. Îl iubești.
- Lyn, regele... - Spiritul lui are nevoie de Preternia?
Vrei să reclădești raiul. Știi ce-ar fi fost rai pentru rege?
Să-și vadă fiul în brațele tale.
Mândria ta i-a răpit regelui plăcerea de părinte.
I-o răpești și după moarte?
Ingeniozitatea eterniană mă uimește!
Le lăudam garilor tehnologia de aici,
dar înțelepții mă ironizau întotdeauna:
„Eternosul crede încă în magie!”
Dar le-ar plăcea minunea asta metalică.
Tehnologia Andrei noastre e impresionantă.
Garii mei au ce au cu magia,
dar știm ce puternică poate fi o vrajă, nu-i așa, nepoate?
Stai puțin! Sabia!
Asta lipsea! He-Man nu e niciodată văzut fără ea.
Am trimis-o la reparat.
Iar? Am auzit că ai mai stricat-o.
Lasă, aștept s-o primești înapoi ca să-ți cer ajutorul.
Unchiule Kel, pot sluji și fără Sabie!
Ce poruncă îmi dai, Măria Ta?
Putem respinge următorul atac al lui SkeleTek și al Plăcii de Bază
sau ai putea să-i ataci tu, He-Man!
N-are ditamai ușa, așa e?
Lăcătușul e mic la stat, dar mare la iscusință.
Cam ca tine. Drept vorbind, vă asemănați mult.
Aoleu, fii atent la ei!
Dacă vreți să-mi dați vestea bună despre Zoar, sunt ateu!
Deschide, prietene! Sunt Duncan!
Eram Man-At-Arms când străbăteam universul.
Man-At-Arms? Aoleu, nu!
Nu! Dacă ai venit, e de rău.
E vorba de Skeletor și deci de altă aventură!
De câte ori să mai spun?
Nu-mi plac aventurile!
Dacă nu ne poate ajuta să îmbunătățim Sabia,
poate găsim o soluție magică.
Magică?
Magia e folosită doar de cei care ajung cu talentul tehnic la genunchiul broaștei.
Adică eu ajung la genunchiul broaștei? Cine te crezi?
Sunt Gwildor din Thenur, lăcătuș și inventator.
De asta vrem să ne ajuți, Gwildor.
Îl vrem pe cel care a creat Cheia Cosmică pentru a îmbunătăți Sabia!
Intrați, intrați odată!
Ești gata de o aventură ca pe vremuri, prietene?
Sigur că da!
He-Man, Battle Cat și Man-At-Arms pleacă într-o nouă aventură!
Încotro, băieți?
Pornim spre Muntele Șarpelui, dar te rog să rămâi la palat, Andra.
Ne trebuie un plan de rezervă, iar tu ai cea mai înzestrată minte.
Dacă te duci la Muntele Șarpelui, ia asta.
Nu e Sabia Puterii, dar activeaz-o când începe lupta.
Hai, Battle Cat!
„Rămâi la palat, Andra. Ne trebuie un plan de rezervă.”
Nu vreau să fac planul de rezervă, ci planul principal!
- Ai scăpat ceva? - Maiestate!
- Îmi cer scuze! Numai că eram... - Cum anume erai?
Dezamăgită că ești dată la o parte, Man-At-Arms?
Ca nou rege al tău, știi ce am de zis?
Sunt pățit.
Ne punem toată nădejdea că un trol de la naiba în praznic
va face cine știe ce cu Sabia, dar șansele sunt infime.
Și suntem din nou siliți să ne bizuim pe magie și pe „Puterea lui Grayskull”.
Aș zice că ne trebuie o soluție mai practică, nu-i așa?
Și am o idee,
dar am nevoie de ajutorul slujitoarei mele, Man-At-Arms.
Eu? Pardon, eu! Da, pot! Porunciți doar, Sire!
Când a atacat SkeleTek, am văzut ce poate face tehnovirusul.
Nanoboții Plăcii au augmentat și corupt trupurile eternienilor.
Asta le-a dat putere și rezistență ieșite din comun.
Dacă am încerca să facem la fel pentru oamenii noștri?
Gândește-te, Andra!
Nu doar că ne-am imuniza poporul împotriva virusului,
ci le-am și oferi tuturor eternienilor puterea de a se apăra singuri!
N-ar avea nevoie de Războinic!
Putem oferi puterea poporului!
Mostrele și retroingineria ne vor ajuta să refacem tehnologia, dar nu pot singur!
Puteți conta pe mine!
Nici nu m-am îndoit că pot.
Chiar vrei să meșteresc la Sabia Puterii, singura sabie „cu puterea lui Grayskull”?
Ai așteptări înalte, nu glumă!
Probabil de-aia nu ți-a zis ție, piticule.
Spune-i flocosului că-s la fel de înalt ca el!
- Și mai și plutesc! - Gura, piticanie!
Îmi permiți?
Ca lăcătuș și inventator, umblu cu axuri, nu cu vrăji.
Tu vrei să prelucrez magia cu știință și tehnologie?
Doar tu poți calibra Sabia pentru a combate și stârpi virusul Plăcii!
Sau eu, Orko cel Mare, Vrăjitor Atotputernic!
Auzi, vrăjitori! Nătărăi afoni ce sunt!
Mereu cântă note pe care nu le pricep!
Orice tehnologie avansată pare a fi magie,
dar asta nu înseamnă că și este magie.
Universul este o simfonie acordată fin.
Fiecare coardă vibrează la frecvența ei perfectă.
Tu îmi ceri să sintetizez magia
și s-o trec printr-un filtru modulator!
Un singur sunet răzleț poate duce la urmări catastrofale!
Te rog, Gwildor! Știu bine ce îți cerem, dar nu veneam aici dacă aveam de ales.
- Eu și He-Man avem încredere în tine. - Eu n-am.
Ajută-ne, te rog!
S-ar putea să fie cea mai elegantă armă inventată vreodată,
dar voi face tot ce-mi stă în putere...
- ...s-o „elegantez” și mai și! - Nici nu există cuvântul ăla!
Știința și magia au conviețuit armonios în Eternia dintotdeauna.
Sunt ca un aliaj întărit de metalele din el.
Dacă eternienilor li se închide o cale, de ce să nu pășească pe cealaltă?
Magnetul va transmite brățării impulsuri cerebrale,
pentru a vă putea augmenta corpul și a deveni mai puternici, mai buni!
Auzi, netotule?
Unde vă e coroana?
Nu-mi trebuie o tichie pentru a cârmui, așa că am lăsat-o pe scaun acasă.
Atât de multe date!
Secole la rând,
eternienii au clădit o societate bazată pe tehnologie avansată...
până când puterea mașinăriilor lor nu i-a mai mulțumit
și au căutat puterea nevolnicei magii!
- He-Man! - Teela!
- O capcană! Vor să atace Grayskull! - Ascultă...
- Teela! - Ceva mă împiedică să comunic cu He-Man.
Avem probleme și mai mari.
Păstrați-vă calmul! Nu intrați în panică! Totul va fi bine!
Ce?
Nu!
Nu, stați! Nu-l urmați!
Astfel au început Marile Războaie,
care au cufundat Eternia în zbuciumul necontenit
dintre magie și tehnologie, știință și vrăjitorie.
Dar cu victoria de astăzi, am arătat o dată pentru totdeauna
că tehnologia este stăpâna universului!
Adam, ești teafăr? Puterea...
Nu are nimic, dar ceva o blochează.
Învățați să lucrați împreună. Soarta Eterniei depinde de asta.
S-a înfăptuit întocmai cum ai plănuit.
Grayskull este acum la cheremul tău.
Precum și eternienii.
- Ți-ai arătat vrednicia. - La ordinele Măriei Tale.
Nu cu tine vorbeam.
Ți-ai arătat vrednicia, Mărită!
După ani de eșecuri din cauza nefericitei magii,
iată că tehnologia mi-a adus acum această lume la picioare!
Keldor!
Cum ai putut?
Era fratele tău! Ți-ai vândut familia pentru...
Ei poftim! Să vezi și să nu crezi... nepoate!
Subtitrarea: Adrian Bădițoiu